Source: http://www.kvacanylm.sk/obecny-urad/aktuality/vyhlasenie-volby-hlavneho-kontrolora
Timestamp: 2018-08-16 08:14:43+00:00
Document Index: 9343115

Matched Legal Cases: ['§18', '§ 18', '§ 18', '§ 18', '§11', '§18', '§18', '§ 18']

Vyhlásenie voľby hlavného kontrolóra obce Kvačany | Kvačany
ObecKvačany
Informácie o obci, histórii, poloha obce...
Dôležité informácie a dokumenty...
Pracovná doba, pracovníci, kontakty...
Zaujímavosti a atrakcie v obci a jej okolí...
Cintoríny Kvačany a Dlhá Lúka
Strelnica Kvačany
Voľné pracovné miesta UPSVaR LM
Celoživotné vzdelávanie CVANU
Oznámenia PZ a HaZZ
Kvačany: Skoro jasno, 17 °C
Dnes má meniny Leonard.
PD KVAČANY
PSU KVAČANY
DHZ KVAČANY
Vyhlásenie voľby hlavného kontrolóra obce KvačanyVrátiť sa na hlavnú stránku
Vyhlásenie voľby hlavného kontrolóra obce Kvačany
Obecné zastupiteľstvo v Kvačanoch na základe uznesenia č. 52/7/2018 zo dňa 16.07.2018, podľa §18a, ods. 2 zákona č. 369/1990 Zb. o obecnom zriadení v znení neskorších predpisov
vyhlasuje voľbu hlavného kontrolóra obce Kvačany na deň 4.októbra 2018.
Pracovný pomer bude uzavretý na 0,1 úväzku pracovného času. Deň nástupu do zamestnania: 5.október 2018.
Spôsob a vykonanie voľby hlavného kontrolóra obce a náležitosti prihlášky :
1. kvalifikačné predpoklady na výkon funkcie hlavného kontrolóra:
 ukončené minimálne úplné stredné vzdelanie (§ 18a ods. 1 zákona č. 369/1990 Zb. o obecnom zriadení v znení neskorších predpisov .
2. náležitosti prihlášky :
 meno a priezvisko, titul, dátum narodenia, trvalé bydlisko, kontaktný údaj (telefón, e-mail),
 vyjadrenie koncepcie činnosti hlavného kontrolóra obce,
 výpis z registra trestov nie starší ako tri mesiace (§ 18a ods. 2 zákona č. 369/1990 Zb. o obecnom zriadení v znení neskorších predpisov),
 overená kópia dokladu o najvyššom dosiahnutom vzdelaní (§ 18a ods. 2 zákona č. 369/1990 Zb. o obecnom zriadení v znení neskorších predpisov),
 písomný súhlas uchádzača na spracovanie osobných údajov v zmysle §11 Zákona č. 122/2013 Z. z. o ochrane osobných údajov a o zmene a doplnení niektorých údajov na účely vykonania voľby hlavného kontrolóra,
 profesijný životopis s prehľadom doterajšej pracovnej praxe a s uvedením pracovnej pozície
3. ďalšie predpoklady :
 znalosť právnych predpisov týkajúcich sa hospodárenia obce, rozpočtových a príspevkových organizácií, právnických osôb, o finančnej kontrole, o účtovníctve, o majetku obcí, sťažnostiach a ďalších prislúchajúcich právnych predpisov,
 užívateľské ovládanie počítača.
4. Prihlášky s požadovanými dokladmi je potrebné doručiť v termíne do 20. septembra 2018 poštou alebo osobne v zalepenej obálke označenej „Voľba hlavného kontrolóra – NEOTVÁRAŤ“ na adresu: Obec Kvačany, Kvačany 100, 032 23 Liptovská Sielnica.
5. Otváranie obálok a posúdenie podaných prihlášok prebehne dňa 4. októbra 2018 na zasadnutí obecného zastupiteľstva pred voľbami hlavného kontrolóra, kde obecné zastupiteľstvo vyhodnotí splnenie podmienok jednotlivých kandidátov a vydá zoznam kandidátov na funkciu hlavného kontrolóra obce.
6. Voľba hlavného kontrolóra bude prebiehať podľa §18a ods. 3 zákona č. 369/1990 Zb. o obecnom zriadení v znení neskorších predpisov. Na zvolenie hlavného kontrolóra je potrebný súhlas nadpolovičnej väčšiny všetkých poslancov. Ak ani jeden z uchádzačov takú väčšinu nezískal, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhodne žrebom.
Každý kandidát, ktorý splní podmienky §18 a § 18a zákona č. 369/1990 Zb. o obecnom zriadení v znení neskorších predpisov má právo na vystúpenie v deň konania voľby hlavného kontrolóra pred poslancami obecného zastupiteľstva v rozsahu maximálne 5 minút.
7. Voľba hlavného kontrolóra sa uskutoční tajným hlasovaním poslancov obecného zastupiteľstva.
8. Starosta obce s právoplatne zvoleným hlavným kontrolórom obce uzavrie pracovnú zmluvu najneskôr v deň nasledujúci po dni skončenia funkčného obdobia predchádzajúceho hlavného kontrolóra.
V Kvačanoch 19. júla 2018 Jozef Grúň, v. r. starosta obce
vyhlasenie_volby_hlavneho_kontrolora_19.7.2018.pdf
Created by Triton Tech - tvorba webstránok, webhosting
Kvačany 100
GPS Latitude: 48.672482
GPS Longtitude: 19.696232